**Stenogramă**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

frană bruscă

la întorsătura

unui drum-

dincolo de copertă

gustul sălciu al

nisipurilor

anofelii

n-au trezit senzorii

de integritate-

ca o înțepătură

lumina de la capătul

gardului

animozități

la întretăierea

liniilor orizontului-

doar un simplu gest al urii

pentru a zdruncina

încrederea

sub streașina tristeții

zâmbetul sarcastic

al amintirii-

aruncate-s umbrelele

în țiuitul

unei stenograme

privire plecată

spre alte porți de vis

ale realității-

computerul cuantic

cuantifică

ambițiile

oraș de ceață-

valurile de migranți

rătăcite-s

printre jocurile delfinilor

desene atârnate pe ziduri

mașini blindate și cerșetori